Diari Oficial de la Generalitat Valenciana


Sumari del DOGV 9114, del 25-06-2021 (2021/7085)

RESOLUCIÓ de 21 de juny de 2021, de la Direcció General de Personal Docent, per la qual s'aprova l'expedient del procediment d'accés al cos d'inspectors i inspectores d'Educació convocat per l'Ordre 1/2020, de 7 de gener, de la Conselleria d'Educació, Cultura i Esport, per la qual es convoca procediment selectiu d'accés al cos d'inspectors i inspectores d'Educació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9114

Data del DOGV
:   25-06-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/7085


Data del document
:   21-06-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 21 de juny de 2021, de la Direcció General de Personal Docent, per la qual s'aprova l'expedient del procediment d'accés al cos d'inspectors i inspectores d'Educació convocat per l'Ordre 1/2020, de 7 de gener, de la Conselleria d'Educació, Cultura i Esport, per la qual es convoca procediment selectiu d'accés al cos d'inspectors i inspectores d'Educació. [2021/7085]  
Es va publicar la Resolució de 10 de desembre de 2020, de la Direcció General de Personal Docent, per la qual es nomena personal funcionari en pràctiques del cos d'inspectors les persones aspirants seleccionades en el marc del procediment selectiu convocat per Ordre 1/2020, de 7 de gener, de la Conselleria d'Educació, Cultura i Esport, per la qual es convoca procediment selectiu d'accés al cos d'inspectors d'educació.  
  
Així mateix, es va publicar la Resolució de 25 de gener de 2021, de la Direcció General de Personal Docent, per la qual es regula la fase de pràctiques de les persones aspirants seleccionades en el procediment d'accés al cos d'inspectors d'educació, convocat per Ordre 1/2020. En l'article deu d'aquesta s'estableix que les pràctiques es consideraran concloses el dia 1 de juny de 2021 per al personal funcionari en pràctiques que s'haja incorporat en data 1 de febrer de 2021 per a la seua realització i haja prestat serveis efectius durant un període de quatre mesos, o bé haja prestat serveis com a inspector o inspectora accidental durant, almenys, dos anys. També es fixa que la comissió disposarà d'un termini de 20 dies a partir del dia 1 de juny de 2021 per a redactar l'acta final. Si la comissió qualificadora ho estimara necessari, podrà emetre un informe complementari sobre el desenvolupament de les seues actuacions. Tots dos documents, l'acta i l'informe si n'hi haguera, seran enviats a la Direcció General de Personal Docent, la qual, una vegada comprovat que reuneixen els requisits de participació, aprovarà l'expedient del procés selectiu, que es publicarà en el Diari Oficial de la Generalitat Valenciana, i remetrà la llista de seleccionats al Ministeri d'Educació i Formació Professional, que procedirà al nomenament i expedició dels corresponents títols de funcionaris o funcionàries de carrera del cos d'inspectors d'educació de les persones aspirants seleccionades en el procediment selectiu dut a terme per la convocatòria regulada en la citada Ordre 1/2020, de 7 de gener, de la Conselleria d'Educació, Cultura i Esport, amb efectes del dia 1 de juliol de 2021.  
  
Conclosa la fase de pràctiques i una vegada s'ha comprovat que les persones aspirants reuneixen els requisits generals i específics establits en la convocatòria, en consideració de les competències recollides en l'article 8 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
Primer  
Declarar aptes en la fase de pràctiques, per haver rebut aquesta avaluació de la comissió qualificadora, les persones aspirants relacionades en l'annex d'aquesta resolució.  
  
Segon  
Aprovar l'expedient del procediment d'accés al cos d'inspectors d'educació, convocat per l'Ordre 1/2020, de 7 de gener, de la Conselleria d'Educació, Cultura i Esport, per la qual es convoca procediment selectiu d'accés al cos d'inspectors d'educació, i remetre al Ministeri d'Educació la llista de persones aspirants seleccionades relacionades en l'annex d'aquesta resolució perquè procedisca al seu nomenament com a personal funcionari de carrera, de conformitat amb la puntuació obtinguda, amb efectes econòmics i administratius d'1 de juliol de 2021.  
  
  
Tercer  
D'acord amb el que es preveu en l'article 10.1.d del Reglament d'ingrés, accessos i adquisició de noves especialitats en els cossos de funcionaris docents a què es refereix la Llei orgànica 2/2006, de 3 de maig, d'educació, aprovat pel Reial decret 276/2007, de 23 de febrer, les persones aspirants que hagen superat el procés selectiu en virtut d'aquesta convocatòria han d'obtindre el seu primer destí definitiu en l'àmbit de gestió de la Conselleria d'Educació, Cultura i Esport, acudint amb caràcter forçós al concurs, segons disposa l'article 12 del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents contemplats en la Llei orgànica 2/2006, de 3 de maig, d'educació, i altres procediments de provisió de places que s'han de cobrir per aquest personal.  
  
Contra aquesta resolució, que posa fi a la via administrativa, podrà interposar-se amb caràcter potestatiu recurs de reposició davant la Direcció General de Personal Docent, en el termini d'un mes a comptar des de l'endemà de la publicació, de conformitat amb el que es preveu en la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, d'acord amb la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 17 de juny de 2021.- La directora general de Personal Docent: M. Ángeles Herranz Ábalos.